**Izmjene u prometovanju od 11.6.2018. do 9.9.2018. zbog izmještenog kolodvora**

IZMJENE U PROMETOVANJU

**DOLAZAK** U VARAŽDIN

Sve linije koje u Varaždin ulaze iz **smjera Hrašćice** (Optujska ulica) putnike će iskrcavati na autobusnom stajalištu u Optujskoj ulici kod vojarne. Nakon toga skreću desno u Ulicu Gustava Krkleca i nastavljaju ravno do parkinga kod groblja gdje iskrcavaju drugi dio putnika. Voze Zagrebačkom ulicom i iskrcavaju ostatak putnika kod Varteksa i na privremenom kolodvoru u sjedištu tvrtke.

Sve linije koje u Varaždin ulaze iz **smjera Čakovca i Ludbrega** (Međimurska ulica i Koprivnička ulica) putnike će iskrcavati na autobusnom stajalištu u Međimurskoj ulici kod pošte. Nakon toga skreću u Ulicu Vladimira Nazora gdje na autobusnom stajalištu kod placa iskrcavaju drugi dio putnika, nastavljaju u Hallerovu aleju i na parkingu kod groblja iskrcavaju treći dio putnika. Voze Zagrebačkom ulicom i iskrcavaju ostatak putnika kod Varteksa i na privremenom kolodvoru u sjedištu tvrtke. *Linije koje iz Čakovca nastavljaju za Zagreb će osim iskrcavanja na svim navedenim stajalištima ukrcavati putnike koji nastavljaju iz Varaždina prema Zagrebu.*

Sve linije koje u Varaždin ulaze iz **smjera Ivanca** (Ulica Braće Radić) putnike će iskrcavati na autobusnom stajalištu u Ulici Braće Radić kod bolnice. Nakon toga skreću lijevo u Ulicu Ratimira Hercega i na parkingu kod groblja iskrcavaju drugi dio putnika. Voze Zagrebačkom ulicom i iskrcavaju ostatak putnika kod Varteksa i na privremenom kolodvoru u sjedištu tvrtke.

Sve linije koje u Varaždin ulaze iz **smjera Nove Vesi** (Hallerova aleja) putnike će iskrcavati na parkingu kod groblja. Voze Zagrebačkom ulicom i iskrcavaju ostatak putnika kod Varteksa i na privremenom kolodvoru u sjedištu tvrtke.

Sve linije koje u Varaždin ulaze iz **smjera Jalkovca** (Jalkovečka ulica) skreću na kružnom toku lijevo u Ulicu Marije Jurić Zagorke i nastavljaju do autobusnog stajališta u ulici 104. Brigade kod Medicinske škole (stajalište u smjeru istoka) te tamo iskrcavaju dio putnika. Nakon toga odlaze do parkinga kod groblja gdje iskrcavaju drugi dio putnika. Voze Zagrebačkom ulicom i iskrcavaju ostatak putnika kod Varteksa i na privremenom kolodvoru u sjedištu tvrtke.

**Linije iz Zagreba** (osim Zagreb-Čakovec) i sve **lokalne linije** koje u Varaždin ulaze iz **smjera** **Turčina** (Zagrebačka ulica) prvi dio putnika će iskrcati na autobusnom stajalištu kod Varteksa, nakon toga najkraćom rutom nastavljaju do parkinga kod groblja gdje iskrcavaju ostatak putnika. Zatim najkraćom rutom voze do privremenog kolodvora u sjedištu tvrtke.

**Linije iz Zagreba za Čakovec** će kod dolaska iz **Zagreba u Varaždin** najprije ulaziti na privremeni kolodvor u središtu tvrtke i pričekati polazak za Čakovec, nakon toga voze do Varteksa i do parkinga kod groblja gdje iskrcavaju putnike koji su iz Zagreba putovali do Varaždina i ukrcavaju putnike koji iz Varaždina putuju u smjeru Čakovca. Na autobusnom stajalištu u Međimurskoj ulici kod pošte iskrcavaju ostatak putnika koji su iz Zagreba putovali do Varaždina i ukrcavaju ostatak putnika koji iz Varaždina putuju u smjeru Čakovca.

IZMJENE U PROMETOVANJU

**ODLAZAK** IZ VARAŽDINA

Sve linije koje iz Varaždina izlaze u **smjeru Hrašćice** (Optujska ulica) putnike će ukrcavati na privremenom kolodvoru u sjedištu tvrtke, nakon toga voze do parkinga kod groblja gdje ukrcavaju drugi dio putnika. Na autobusnom stajalištu u Optujskoj ulici kod vojarne ukrcavaju ostatak putnika i nastavljaju prema Hrašćici.

Sve linije koje iz Varaždina izlaze u **smjeru Čakovca i Ludbrega** (Međimurska ulica i Koprivnička ulica) putnike će ukrcavati na privremenom kolodvoru u sjedištu tvrtke, nakon toga voze do parkinga kod groblja gdje ukrcavaju drugi dio putnika. Na autobusnom stajalištu u Međimurskoj ulici kod pošte ukrcavaju ostatak putnika i nastavljaju prema Čakovcu ili Ludbregu.

Sve linije koje iz Varaždina izlaze u smjeru **Ivanca** (Ulica Braće Radić) putnike će ukrcavati na privremenom kolodvoru u sjedištu tvrtke, nakon toga voze do parkinga kod groblja gdje ukrcavaju drugi dio putnika. Na autobusnom stajalištu u Ulici Braće Radić kod bolnice uzimaju ostatak putnika i nastavljaju prema Ivancu.

Sve linije koje iz Varaždina izlaze u **smjeru Nove Vesi** (Hallerova aleja) putnike će ukrcavati na privremenom kolodvoru u sjedištu tvrtke, nakon toga voze do parkinga kod groblja gdje ukrcavaju ostatak putnika i nastavljaju prema Novoj Vesi.

Sve linije koje iz Varaždina izlaze u **smjeru Jalkovca** (Jalkovečka ulica) putnike će ukrcavati na privremenom kolodvoru u sjedištu tvrtke, nakon toga voze do parkinga kod groblja gdje ukrcavaju drugi dio putnika. Ulicama Braće Radić, Franje Galinca i Jurja Križanića odlaze do autobusnog stajališta u Ulici 104. Brigade kod Medicinske škole (stajalište u smjeru zapada) gdje uzimaju ostatak putnika i nastavljaju prema Jalkovcu.

Sve **lokalne linije** koje iz Varaždina izlaze u **smjeru** **Turčina** (Zagrebačka ulica) putnike će ukrcavati na privremenom kolodvoru u sjedištu tvrtke, nakon toga voze do parkinga kod groblja gdje ukrcavaju drugi dio putnika. Vraćaju se u Zagrebačku ulicu i na autobusnom stajalištu kod Varteksa (stajalište u smjeru juga) ukrcavaju ostatak putnika i nastavljaju prema Turčinu.

Linije koje idu iz **Čakovca za Zagreb** putnike koji putuju iz **Varaždina za Zagreb** će ukrcavati već kod dolaska iz Čakovca u Varaždin na autobusnom stajalištu u Međimurskoj ulici kod pošte. Nakon toga na autobusnom stajalištu kod placa ukrcavaju drugi dio putnika, nastavljaju u Hallerovu aleju i na parkingu kod groblja ukrcavaju treći dio putnika. Do privremenog kolodvora voze Zagrebačkom ulicom i kod Varteksa ukrcavaju četvrti dio putnika te dolaskom na privremeni kolodvor u sjedištu tvrtke ukrcavaju ostatak putnika i kreću za Zagreb.

Linije koje idu iz **Varaždina za Zagreb (ne one iz Čakovca za Zagreb) kao i sve morske linije** putnike će ukrcavati na privremenom autobusnom kolodvoru u sjedištu tvrtke, zatim odlaze do kružnog toka na križanju Ulice Miroslava Krleže sa Ulicom Zrinskih i Frankopana, okreću se i vraćaju Zagrebačkom ulicom te na autobusnom stajalištu kod Varteksa (stajalište u smjeru juga) ukrcavaju ostatak putnika i nastavljaju prema Zagrebu.